Anebdu
11
- Tirja taneggarut
Itari
t': Lmeddan Oumar Numid (Tvanja)
Iqqim Massin amenni
iteffezv tarzugi isghedjy it axmi nni yecca marra ariri d umirru d bunarjuf n
ighzvar n uriri. Netta oad war yejjiwen, ar ami yedwer itexs tarzugi, yeggi t
d tasmunt nnes (son amante).
Ikeyyef tcira, iswa
yaman n udvir imarzagen. Imdukkur
aked uxeyyeq ar ami dewren war
temsebdvin jar asen am idvewdvan n ijj n ufus. Waxxa di tirja xminni iturja,
iturja mghar min ixeyqen d min isxeyyaqen. Idwer itiddar s arrimet war ghar s
yedji yixef. Itunnudv deg izuray n Ighzvar n uriri itarem iten zi taddart ghar
temzida n Dpar, zi ssin ghar Kebdani nigh ghar iyyar n temzida nigh ghar
reonasvar n ixef n yeghzvar. Itiredv ixartiten am wen yeffegh wadji, iteqqen
tisra qqarsent d ifeghras. Imghar as ucewwaf izzukken am ifiran n tmannatv wi
yessin mechar zeg ûmi war t' issird, ittu ixf nnes! Idha d abupari n
Nunja! Xminni itzadja, huma ad yini “Allap u akba
”, iqqar “texsegh cem a Nunja”, xminni itet huma a
d yini “bismi Allap” iqqar “texsegh cem”.
Yexs Nunja amec
yexs Isli taslit! Amec yexs
Rumyu Julyit! Amec yexs Qays Layla!
Maca!
Imara Taslit tugha t texs ura d netta isli u Julyit texs Rumyu Layla texs Qays,
wac Nunja texs Massin? Wi yessnen?
Netta
Massin tugha t' axmi itaca is Nunja war t' texs ca!Tugha t tmardvan xaf s wapa
tneq zzay s akud n unebdu, ttirar zzay s tcamma s idvaren n wussan izeyraren;
twara s usfarnen, twara s iseptiten (mensonges), twara s imenghan, twara s
wubudven.
Maca
ijj n yixef iqqar as Nunja texs it'! Man wen gh ad yedvfar?!
*
* * *
Yurja
ict n tmeddit yeggur aked
Nunja fus deg wfus, tazzren deg iyran xef tuzzeyzewt iqqareqcen s
tnewwacin d tizegûghin amacnaw ihenjiren imezyanen nettvwen aman deg
ighezvran, textutturen jar tseklutin i d issendin s tnewwacin n tfeswin,
ifarttvuten ttvawen aked ughezdis nsen, ijdvidven tghennajen s yijj n lgha
yecna yizvidv itawi d imettvawen i wezvru, tacan s ict n tudart tizvil. Maca
deg ict n twara msebdvan ifassen i tugha ismunen jar asen umi zvrin ijj n
wegdir (mur) yemghar yegdvar zzat nsen. Yejja Massin Nunja yuzzer yendvar idvaren xef wegdir nni ad t' yari, ittar zi
Nunja ad t’ tedvfar, maca nettat tugi, tessiwer d tenna s: «upu! nec war
cek dveffaregh ca. Wenni d abrid nnec, nec d wa d abrid inu d rewdva, nec war
taryegh igudar akid c!» Tezvwa ghar ijj n wezghar ttazzer am tgheydet n
wezghar, iddvar d netta zeg
wbeddur nni, idvefr it am icfar itmudjugh iggam ad yisi idvaren nnes, nettat
textutter as s umari jar ixeccaben n tseklutin twaddvar as. Ibedd issahrat am
uyis yuzzren timura, isfedv tidi, indvar tittvawin nnes ghar zzat, iswedv war
yufi rimart n Nunja. Ixzvar x uzermadv, ixzvar x ufusi, yisi tittvawin nnes
ghar ujenna, yarri tent id ghar tmurt, tuzzeyzewt n tugga tedwer d tubbarcent
n tadjest. Innecqedv isvur ikkar d zeg
idves yeswa s tidi zeg wzedjif ar tfedninn. Issusef xef idmaren huma ad yekkes
anecqedv (anexrio), ifafa d xef warrudv nnes yardv it', isama di tsadjest ghar
tewwart, yarezvm it , yeffegh ghar barra mani tugha tfawt n taziri idjan deg
walmas n ujenna tesfaw remrah. Isama ghar ij n rkazi mani yarsa ij n ugharraf
iccur s waman isemmadven, yarra t' id ghar uqemmum nnes iddadar it', uca idwer
ad ijen.
Ikkar
d ghar tuffut tittvawin uffent, issird udem nnes, yarz d ij n ureqquz n
weghrum icci t' aked watay, iddu yeggûr itazzer ghar Sifaw huma ad as yini
min yurja ghar tmeddit yeodun. Inna s d wanita:
-«Puct inu! (mon
Dieu!) Min d ac gh ad
yinigh a yamedduker inu? Manaya ifaw (clair) am tfuct n wass! min turjid
am ict n tebrat tesqad ac t id Nunja zeg wur ghar wur mebra yareqqas!
Tanita a tawmat inu war dji war cek texs, maca, kenniw war d ttisem ca aked
wayawya! nettat ghar s agharas (chemin) nnes i gh ad tedvfar, cek ghar wenni
nnec! Nettat tarezzu x ugharas n rewdva ad day s tuyur war tnedrif war txettvi!
Cek agharas nnec d idemrawen d igdiren d wadriwen yessun s ifarricen iharyen
teggêd netta ad day sen tnedref ad tenqardv deg ifarricen ad tewdva ggûr
teqnunnuy ar tisi! Manaya qao yexs ad yini is cek d amezludv war ghar k bu
wagra zi tet gh ad tesseddared deg izumar nnes! Nettat babas s wagra nnes
yemghar tarezzu x yijjen ad yiri zeg weswir nnes!»
-«Up!
Zeoma Nunja txarris ammu! Tghir ac agra d wedrim iffen tayri d tudart yecnan
yizvidven!»
-«I
min dja tghired? Qao ammu itxarrisent thenjiren
n yidv a, xminni day sent inettvar ca n ijjen tittvawin nnes yurezzu xef ca n
yicten ad tet yegg d tamghart nnes, tseqsant xef min itegg? Ma itrah ghar
Uliman nigh ghar Wlanda? Mara
tennid asen upu qa yettawa da! Ad ac inint min di yabber? Ma d amsermad nigh d
anezzarfu! Ma d ajadarmi nigh d abulisi! I
cek a yamezludv nigh d nec min zzay negh gh ad tegg war ghar negh
ura min zi gh ad nsegh ura d azekkun n udvir!?»
-«Nec
oad d amezyan, oad dveffaregh tighuri ynu, xminni gh ad saligh ad irigh
mgharegh ad dewregh d amsermad nigh d amesgenfi (médecin) uca ad ttaregh fus
nnes zi baba s!»
-«Timgharin
war txarrisent amya a Massin amehedju! Timgharin txarrisent di mi teonid deg
wass a d min ghar k deg wass a! Nitenti war txarrisen di min d gh ad yasen
d min gh ad d dewred imar nigh frimar d min ghar k gh ad yirin imar d
frimar!»
-«Puct
a yemma! Puct a baba! Wi d ayi yennan ad adsegh ghar tmessi! Mri d ayi tghir
arridva amya iri qao wa tet teggegh iri qa war arezzvmegh ur inu i Nunja ura i
yicten nnedvni. Rexxu a Sifaw nnegh nnughegh zeg wzedjif ar idvaren, mamec gh
ad ggegh ad fghegh zi manaya?»
-«Min
zemmaregh ad ac t' inigh netta: ttu qao manaya! ttu Nunja! Zi ssa d usawen war
day s swingim qao!»
*
* * *
Ip
ya Massin gh ad yettun Nunja! Mri t gh ad yettu, iri Isli yettu deghya Taslit!
Iri qao war itcur tareymant n“Isli d Teslit” s imettvawen nnes! Iri Rumyu
yettu Julyit! Iri qao war isghedji yarpaj huma ad yemmet! Iri Qays yettu Layla
war xaf s itbupruy! Iri Oentvar yettu Oabla war iteddar am ismegh nnes! Manaya
d anuggim!
Yedwer
Massin war t' tkessi tmùrt ura d ajenna! Yuyer jar asen s iseghwan d imuzzurn
war qettvwen, iseghwan n tayri yarezgen am uriri n Ighzvar n uriri; itenyuyur
itawy it'-itarra t' usemmidv i d itsudven zeg wur n Nunja i ydewren d
tiharyadvin n Ccitvan zedjyent, zedjyent akid sent tudart n Massin izepmen,
srufant as s ifassen n tmessi
iwarghen ig yezrufan tirmect tareqqaght n wudem.
Ibedd
ghar ict n tmeddit xef ij n ubadu yedjan zzat i taddart nsen, iswedv ghar
itran isqareqcen tsadjest n
ujenna ihedqen s tubbarcent, wdvan as d iseqsan ghar twengimt nnes, isseqsa
ten “min ggigh nec i wussan rami xaf i zeryen?! Min ggigh i yiwdan rami xaf
i tedvsan?! Min ggigh i Nunja rami zzay i ttirar tarra yi am ugedwar itwafsan
xef tma n yebriden wen i d gh ad
yekken ad yewwet s udvar afusi ad as ioawed s uzemadv!? U yak nec xsegh tet s
wur d yexsan u kenniw tessnem manaya a yitran! mri dja tghir ayi tuxsa yammu
iri qao war xaf s tseqsigh war xaf s arezzugh! Inim ayi a yetran
min gh ad ggegh? Manis gh ad kkegh? Secnem ayi tamessufeght i d ayi gh
ad yselken zi tmukrist a! Inim ayi ma ad nghegh ixf inu ma
ad wtegh azdjif inu aked wegdir hma ad tafed ad bbuperyegh ad tagh ad
ttugh Nunja!”
Ismutti
d tittvawin nnes ghar ij n wedmar ajemmadvin i taddart nsen, yessu s imedvran
war din itwiri ha ict n tfawt tedrus n tcidur, ixarresv
di “Idder” d “Tilelli” nitni d tarwa n idaddaten (oncles) rami
tugha texsen ayawya, wi yessnen min yemsaren jar asen! Gwden zeg imawlan nsen
i yettawan deg Wlanda. Isama “Idder” ghar Iyyart ixem ijj n uartu yemghar,
yuyer ghar s ixf nnes s ict n temrirt uca yemmurdves. Tiwecca nnes zic kkin d
ssin imezdagh ufin t din yuyer sdvaren t id ufint yuzegh, umi d
yiwedv uneghmis nnes ghar “Tilelli”, txeyyeq attvas tru ighezvran n
imettvawen, maca oemmars imettvawen ma ad as d arren “idder”! War din min
tekka ura d netta uca
tesgha d arpaj zi neqqen ibeooucen deg iyran n tseklutin, teswa zzay s attvas
ghar ict n tmeddit, yuffu t id tuzegh am ukeccudv, tedvfar “Idder” asmun
nnes.
Issiwer
Massin aked ixf nnes “mayemmi nec war teggegh am “Idder”?! Ad arzugh xef
ij n wesghun ad arezfegh ghar Iyyart tiwecca zic ad smuredvsegh ixef inu!”
Yarra tittvawin nnes ghar ujenna, isekkef tazwut isemdven, itbeppeg deg itran,
iswingem di min d as d idvrin ghar twengimt adjenna, yenna i yixf nnes “maca
qqaren is wenni ineqqen ixf nnes ad yadef ghar tmessi! U manaya ridziren (haram)
! Upu war neqqegh ca ixf inu! «aoudu bi llap mina ccaytvan arrajim», teqqim
ayi ict n tmesract ad t ggegh ad
t swejdegh ssa zi tmurt a war
yeqqimen tkessi ayi!”
*
* * *
Tareggêh
d Mamas wetma s n Massin tameqrant ittawan di Fransa aked waryaz nnes d tarwa
nnes. Atlas, mmi s ameqran anect n Massin di tasut yujar it' di tiddi s
uzedjif nnes dix netta d azeyrar, irur di Merruk, maca, iyma di Fransa tammùrt
n wagra d tirelli d tudart yizviren. Waxxa netta d ayyaw n Massin, maca,
tghuni (relation) jar asen tujar manaya, nitni d imeddukar d awmaten ij war
ioeddu wennedvni, rebda xminni d itareggpeh zi Fransa tmunen marra war
temsebdvin jar asen ar ass nni di gh ad yedwer Atlas ghar fransa.
Imudd
(voyager) Itri baba s Atlas ghar Tvanja huma ad yarzu din ad isegh ict n
taddart. Idwer d izregh d s tasarut
n taddart, maca war yufi wi d as day s gh ad izedghen mayenzi netta ittawa di
Fransa, suya war izemmar ad tet yejj bra amezdugh. D manaya i t' yejjin ad
issutar zi tdvekkûtc nnes Tvuca ad temmutti nettat d rwacun nnes ghar Tvanja
mara texs ad as tezdegh di taddart. Tenna s waxxa. Manaya isbirrep Massin,
yenna deg wur nnes “Tanemmirt a Puct inu! Dghi (maintenant) zemmaregh ad
tewjegh zi tmùrt a di ccigh tasarrawt n wari war yeddizen! Dghi ad tagh ad
msagaregh aked Nunja
di Tvanja mara tughel (repartir) ghar din awarni i wnebdu!”
Tugha
Massin d Atlas qqimen deg wxxam ghar tuffut, iqqar as min d as yemsaren aked
Nunja. Fghen d ghar remrah ufin din Tvuca tfarredv it' s ict n tsettva, balak
tugha t tesra i min dja qqaren, suya tenna s d i Massin:
-«Itwanna
yi is tessentid tfuparted a Massin! Itwanna yi is turezzud ad tmuned aked
yedji s n Mimun! Ip a mmi inu cek oad d amezyan x manaya, ghar k ad zzay k
irarent thenjirin ad xaf k dvsavant ad cek sbuperyent ad teqqimed tmendvarid
deg izuray tnettvared arrudv nnec ad
ac temsar am “Tcutcu” zeg ûmi yarzvem tittvawin nnes d netta iturja
s wass ad yemrec huma ad yezvwa ghar ujemmadvin, amec tessned a mmi inu
kkarent thenjirin tedvsant xaf s u tirarent zzay s xminni d as qqaren “ad
cek nawi a Tcutcu!”»
Izwegh
as wudem umi yesra i wawaren a i d as d tenna yemma s, yenna deg wur nnes
“yiwedv i cem d ura d cem uneghmis inu!” inna s i Tvuca:
-«Manaya
d ixarriqen wapa a yemma! Amec tennid nec oad d amezyan x manaya, imcumen a n
icekkamen war tifen ineghmisen gh ad ssiwdven i yewdan uca ad tafed ghetvren d
iseptiten x yinni war iteggen walu amecnaw nec a yemma!»
-«Gg
guggu nnec a mmi inu war dveffar ca yessi s n midden ad ac yeffegh if!»
*
* * *
Awarni
tafeska tameqrant s sin n wussan, issenta Massin d yemma s d wetcma s Zulixa d
uma s Azir yarwen smunan tassut d
warrudv d duzan nsen marra acku ass a ad tewjen ghar Tvanja aked udveggûr
nsen.
Ittvef
d Massin ij n weqrab d abarcan n yirem ismun day s marra yarudv nnes d ca n
idellisen n tghuri. Smunen tizewdviwin d iqubac (coupes) d marra min
itarezzvan cemsen ten di
recwaghed uca xemrenten deg iqartvunen. Temmarkes tidi nsen aked
ucar d ixemrawen i d yettvawen zi tassut i zruzan .
Dvefsen
tassut nni s maltat d rekduci ufsen ten di txuncay. Bbzven arrudv di malitat.
Dewren
ixxamen arrin war day sen yeqqim issu ha ijartar di tisi.
Tessiwer
Tvuca tenna sen i tarwa nnes:
-«Tudart
a ttazzer am waman deg ighezvran, neccin day s am tuddinin, war nessin manis d
nessenta nudef d day s ura mani gh ad nsvûr! Zeg ûmi neska taddart a d neccin day s nezdegh oemmars ma neffegh
zzay s! Jjigh d kenniw orayen marra idwem day s! Umi yemmut babat wem,
temgharem marra idwem da, maca, abar walu di tmmûrt nnegh, tzawa tecca marra
min ighemyen, aman uzghen zi tarawin d reonasvar, ighzvar yekruf yedwer axmi
oemmars war day s uzzren waman, anuten war day sen ura d tuddint dvhan d
imedvran i yzenqiqen (cadavres) n imurdvas d ifuradvn i yemsebriden! Iwa dghi
yiwy ayi d arebbi yif ad ntewwej ssa, tammùrt n arebbi tiriw, yedji tesgha
taddart di Tvanja ad nemmutti ad day s nezdegh, tarwa inu ad arzun dinni x
wabar, cek a Massin mazuz inu ad d dewred ghar tghuri nnec ad tafed tudsed qa
Tvanja temghar u tiriw amec d ayi nnan yewdan day s attvas n igherbazen war
dji am tmurt nnegh war day s ha yicten n ihenjiren imezyanen xminni temgharen
s ughir xaf sen ad mmutvyen ghar Nnadvur nigh ad fghen zi tghuri ad ddun ad
arewsen tixeswin d tghatvin di Rbeooaj, u yinni itrahen ghar Nnadvur ineqq
iten ha razv d tesmedv amecnaw cek a mmi ynu tesseodud dinn kradv n iseggusa,
iwa twarid d tdewred tgharyed, udem nnec iwaregh ad as tinid qa tetvef i cek d
raxat!»
Ghar
kuzv n tadeggûtt, tesran i zpir n tvumubil n udvekkûl nsen Itri
tbedd deg webrid, awarni ij n wakud yudrus
isqarqeb d Atlas di
tewwart, yarezvm as t Massin, inna sen:
-«Yallep
qa neccin nuss d! Yemma d baba trajan kenniw di tvumubil dipa swadday!»
Smutyen
inaten nsen marra ufsen ten di malita n “buzbag”, ssighen ifassen i yinni
yeqqimen zi rwacun war trihen ca ghar Tvanja, yiwedv d wakud n wemsebdvi,
ssentan imettvawen tempuccurn d zi tittvawin.
Nyin
di tvumubil huma ad nnufesren, maca Tvuca tuca is nettat tettu taqrabt nnes
deg wxxam, uca tesqad ad t id yawi Massin d Atlas, umi yiwdven ghar tewwart
ufin tanebdat nnes tessu s idammen n
sin n iqnenyen umi tghares tesrit nsen tamghart n uma s ameqran, tmarighen deg
wcar n remrah, maca nitni war ssinen maghar! Ssvurfen tanebdat nni issin d
aqrab nni zeg wxxam uca dewren d ad nyen.
Kkin
xef Kebdani, udfen deg webrid itawyen ghar Benteyyeb, iwdven ghar webrid n
Yiri n werghem, issekk d Massin s uzedjif nnes zi rkazi n “Buzbag”,
yexzvar d ghar Ighzvar n uriri idjan ajemmadvin, iqqim ixezzvar ugint
tittvawin ad mutvyent ssin, yenna deg wur nnes “ad cek zzvuytegh s wattvas a
Yighzvar n uriri! Mechar d ussan day k ddaregh zeg ûmi d rurigh nec day k
tazregh tiraregh trugh tedvsigh! Dghi ad xaf k aggwjegh ad xaf k msebdvigh am
useymi xef yemma s war zzay s yejjiwen udvudv! War tettugh aman nnec imizvidven
immareksen aked idammen inu! D tazwut nnec isekkfegh ghar tarut inu! Maca ggin
t wussan d yewdan bdvan jar anegh! Maca panet atarras ad yarzu x ixf nnes mani
mma mara war t' yufi di tmùrt nnes!”. Teddvar d ghar twengimt nnes tasmaqatc n Nunja am tserit n wenzavar
twessveg zzat s, iswingem deg ùss amezwaru i di t yezvra, ass nni di xaf s d
tewdva tefdutc i d as tendi am uzegwighwer iccat s wafriwen swadday nnes war
yufi wi t' gh ad t' d ighaweren huma ad t' isellek zi tmennawt gh ad yeggûr
s udvar nnes, inna deg wur nnes “Xmi nni gh ad yrigh di Tvanja ad
arzugh x ict n thenjirt tif Nunja ad t xsegh ad ayi texs, ad anegh tesmun
tayri ur djin (oemmars) ad nemsvebdva!”
Maca
yettu is tuxsa tamezwarut ttiri rebda d taneggarut.
Infarar, isala
kab_Latn unk kab_Latn run_Latn kab_Latn kab_Latn kab_Latn kab_Latn kab_Latn run_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn mlt_Latn kab_Latn kab_Latn dik_Latn kab_Latn kab_Latn kab_Latn kab_Latn kab_Latn kab_Latn gla_Latn kab_Latn taq_Latn hat_Latn kab_Latn kab_Latn unk unk ace_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn pol_Latn kab_Latn kab_Latn kab_Latn kab_Latn kab_Latn taq_Latn nno_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn eng_Latn kab_Latn hat_Latn tpi_Latn bam_Latn kab_Latn kab_Latn bam_Latn kab_Latn kab_Latn kab_Latn kab_Latn sot_Latn kab_Latn kab_Latn kab_Latn kac_Latn kab_Latn kab_Latn kab_Latn ron_Latn nld_Latn kab_Latn kab_Latn lmo_Latn taq_Latn bam_Latn kab_Latn wol_Latn unk unk lvs_Latn kab_Latn kab_Latn kab_Latn kab_Latn zsm_Latn twi_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn ban_Latn taq_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk unk hau_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn swh_Latn kab_Latn kab_Latn kab_Latn ibo_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn zul_Latn kab_Latn kab_Latn lua_Latn kab_Latn kab_Latn kab_Latn kor_Hang kab_Latn unk unk ban_Latn kab_Latn kab_Latn kab_Latn kab_Latn gaz_Latn kab_Latn kab_Latn kea_Latn kab_Latn kab_Latn kab_Latn scn_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn gla_Latn kab_Latn kab_Latn taq_Latn kab_Latn knc_Latn kab_Latn hat_Latn kab_Latn kab_Latn srd_Latn nus_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn hau_Latn